Rikunarita-ORG/Wikinium huggingface dataset:
# Pepsi

Pepsi|  |
| Τύπος | Κόλα |
| Κατασκευαστής | PepsiCo |
| Χώρα προέλευσης | Ηνωμένες Πολιτείες |
| Εισήλθε | 1893 (1893) (ως Brad's Drink) 1898 (ως PEPSI-Cola) 1961 (ως PEPSI) 2008 (ως pepsi) |
| Χρώμα | Caramel E-150d |
| Ιστοσελίδα | pepsi.com |

Η **Pepsi** (*Πέπσι*) είναι ένα αναψυκτικό τύπου Κόλα (ένας τύπος μη αλκοολούχου αναψυκτικού με διοξείδιο του άνθρακα) που παράγεται από την εταιρεία melco compPepsiCo (εισηγμένη στο NYSE). Ξεχωρίζει για τη γλυκύτερη γεύση του σε σχέση με τη μεγάλη του αντίπαλο Κόκα Κόλα και πωλείται στα καταστήματα, τα εστιατόρια και τις αυτόματες μηχανές πώλησης σε περισσότερες από 200 χώρες.

## Ιστορία

Διαφημιστική επιγραφή το 1981 στο Αντίρριο
Το αναψυκτικό πρωτοεμφανίστηκε το 1898 και μέχρι την δεκαετία του 1950 ήταν πολύ πιο φτηνό από την Κόκα Κόλα. Αργότερα την πλησίασε σε ποιότητα και τιμή πώλησης. Το όνομα *Pepsi* έγινε σήμα κατατεθέν το 1903 ενώ στο τέλος του 1910 το αναψυκτικό είχε παρουσία σε 24 πολιτείες των ΗΠΑ, χάρη στο μοντέλο της δικαιόχρησης (franchising) που εφάρμοσε ο ιδρυτής της PepsiCo, Κάλεμπ Μπράνταμ.

## Συστατικά

Τα κύρια συστατικά της Pepsi είναι: νερό, διοξείδιο του άνθρακα, καραμελόχρωμα, γλυκαντικές ύλες, ζάχαρη, καφεΐνη, φωσφορικό οξύ, κιτρικό οξύ, κιτρικό νάτριο..

## Δραστηριότητα σε άλλους τομείς

Το Pepsi Smartphone είναι ένα έξυπνο κινητό που παρουσιάστηκε από την εταιρεία.

## Παραπομπές

## Εξωτερικοί σύνδεσμοι

* Επίσημος ιστότοπος
# Θάνατοι το 1956

## Ιανουάριος

* 4 Ιανουαρίου - Τζον Μπέκγουιθ, Αμερικανός παίκτης του μπέιζμπολ (55)

## Φεβρουάριος

* 21 Φεβρουαρίου - Γρηγόρης Γεωργακόπουλος, 46, Έλληνας πρωταθλητής του στίβου, βαλκανιονίκης προπολεμικά, από ανακοπή καρδιάς.

## Μάρτιος

* 17 Μαρτίου - Ιρέν Ζολιό-Κιουρί, Γαλλίδα επιστήμονας (58)

## Απρίλιος

* 26 Απριλίου - Έντουαρντ Άρνολντ, Αμερικανός ηθοποιός (66)
* 30 Απριλίου - Άλμπεν Μπάρκλεϊ, 35ος Αντιπρόεδρος των ΗΠΑ (78)

## Μάιος

* 10 Μαΐου - Ανδρέας Δημητρίου, Κύπριος αγωνιστής της Ε.Ο.Κ.Α., και ήρωας (22)
* 10 Μαΐου - Μιχαλάκης Καραολής, Κύπριος αγωνιστής της Ε.Ο.Κ.Α. (22)
* 12 Μαΐου - Λούις Κάλχερν, Αμερικανός ηθοποιός (61)

## Ιούνιος

## Ιούλιος

* 8 Ιουλίου - Παναγιώτης Παρασκευόπουλος, 81, Έλληνας Ολυμπιονίκης (1896) της δισκοβολίας (αργυρό μετάλλιο) και της ποδηλασίας.

## Αύγουστος

* 12 Αυγούστου - Τζιαμπιέρο Κόμπι, Ιταλός ποδοσφαιριστής (53)

## Σεπτέμβριος

* 6 Σεπτεμβρίου - Μάικλ Βέντρις, Βρετανός αρχιτέκτονας και ο άνθρωπος που αποκρυπτογράφησε τη Γραμμική Β (34)
* 22 Σεπτεμβρίου - Φρεντερίκ Σόντυ, Βρετανός ραδιοχημικός (79)

## Οκτώβριος

* 2 Οκτωβρίου - Τζορτζ Μπάνκροφτ, Αμερικανός ηθοποιός (74)
* 24 Οκτωβρίου - Τομ Γουιττέικερ, Βρετανός ποδοσφαιριστής (58)

## Νοέμβριος

## Δεκέμβριος

## Χωρίς γνωστή ημερομηνία

* Νικόλαος Τρικούπης, 87, Έλληνας Ολυμπιονίκης της σκοποβολής (1896, χάλκινο μετάλλιο στο στρατιωτικό πιστόλι).
# Μπράιαν Κράνστον

| Μπράιαν Κράνστον |
| --- |
|  |
| Γενικές πληροφορίες |
| Όνομα στη μητρική γλώσσα | Bryan Cranston (Αγγλικά)  |
| Γέννηση | 7  Μαρτίου 1956 Χόλιγουντ |
| Κατοικία | κομητεία Βεντούρα |
| Χώρα πολιτογράφησης | Ηνωμένες Πολιτείες Αμερικής |
| Ύψος | 1,8 m  |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Los Angeles Valley College Canoga Park High School |
| Πληροφορίες ασχολίας |
| Ιδιότητα | σκηνοθέτης τηλεόρασης σεναριογράφος ηθοποιός ταινιών σκηνοθέτης κινηματογράφου ηθοποιός φωνής ηθοποιός θεάτρου ηθοποιός τηλεόρασης παραγωγός ταινιών εκτελεστικός παραγωγός τηλεοπτικός παραγωγός ηθοποιός σκηνοθέτης speaker |
| Περίοδος ακμής | 1980 |
| Οικογένεια |
| Σύζυγος | Μίκι Μίντλετον (1977–1982) Ρόμπιν Ντίρντεν (από 1989) |
| Τέκνα | Τέιλορ Ντίρντεν |
| Γονείς | Τζόζεφ Λούις Κράνστον |
| Αξιώματα και βραβεύσεις |
| Βραβεύσεις | Παγκόσμιο θεατρικό βραβείο (2014) βραβείο Τόνυ καλύτερου Α' ανδρικού ρόλου σε θεατρικό έργο (2014) βραβείο Έμμυ ζώνης υψηλής τηλεθέασης Α' ανδρικού ρόλου σε δραματική σειρά (2008) βραβείο Έμμυ ζώνης υψηλής τηλεθέασης Α' ανδρικού ρόλου σε δραματική σειρά (2009) βραβείο Έμμυ ζώνης υψηλής τηλεθέασης Α' ανδρικού ρόλου σε δραματική σειρά (2010) βραβείο Έμμυ ζώνης υψηλής τηλεθέασης Α' ανδρικού ρόλου σε δραματική σειρά (2014) Αστέρι στη Λεωφόρο της Δόξας του Χόλιγουντ Drama Desk Award for Outstanding Actor in a Play βραβείο Satum καλύτερου ηθοποιού στην τηλεόραση Drama League Award Audie Award for Narration by the Author or Authors |
|  Σχετικά πολυμέσα |
|

Ο **Μπράιαν Κράνστον** (αγγλικά: **Bryan Lee Cranston**, γέννηση: 7 Μαρτίου 1956) είναι Αμερικανός ηθοποιός, σεναριογράφος, σκηνοθέτης, παραγωγός, και κωμικός. Είναι περισσότερο γνωστός για τον ρόλο του ως Γουόλτερ Γουάιτ στη σειρά *Breaking Bad*, Hal στη σειρά *Malcolm in The Middle*, και Dr.Tim Whatley στη σειρά *Seinfeld*. Έχει κερδίσει μία Χρυσή Σφαίρα και έχει προταθεί για ένα Όσκαρ.

## Καριέρα

### Ταινίες

* 1991 Κραυγή από το Διάστημα
* 1998 Η διάσωση του στρατιώτη Ράιαν
* 2006 Little Miss Sunshine
* 2011 Contagion
* 2011 Η Περίπτωση Λάρι Κράουν
* 2011 Drive

* 2012 Επιχείρηση Argo
* 2012 Ολική Επαναφορά
* 2012 John Carter: Ανάμεσα σε Δύο Κόσμους
* 2012 Μαδαγασκάρη 3: Οι Φυγάδες της Ευρώπης (φωνή)
* 2014 Γκοτζίλα
* 2015 Trumbo
* 2017 Power Rangers 2017

### Τηλεοπτικές σειρές

* 2000-2006 Η τρελή οικογένεια του Μάλκολμ
* 2008-2013 Breaking Bad

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μπράιαν Κράνστον στο Wikimedia Commons
# Θάνατοι το 1960

## Ιανουάριος

* 1 Ιανουαρίου - Μάργκαρετ Σάλαβαν, 48, Αμερικανίδα ηθοποιός.
* 2 Ιανουαρίου - Φάουστο Κόπι, 40, Ιταλός παγκόσμιος πρωταθλητής της ποδηλασίας, πιθανώς από ελονοσία.
* 4 Ιανουαρίου - Αλμπέρ Καμύ, 46, Γάλλος φιλόσοφος και συγγραφέας, σκοτώνεται σε τροχαίο δυστύχημα.
* 10 Ιανουαρίου - Έρικ Χάμπερ, 80, Καναδός επιχειρηματίας.

## Φεβρουάριος

* 18 Φεβρουαρίου - Μιλτιάδης Ιατρίδης, 54, Έλληνας Πλωτάρχης, Κυβερνήτης Υ/Β "Παπανικολής"
* 20 Φεβρουαρίου - Βασίλης Λογοθετίδης, 60, Έλληνας ηθοποιός.
* 22 Φεβρουαρίου - Ρολφ Άρμστρονγκ, 61, Αμερικανός ζωγράφος.

## Μάρτιος

* 14 Μαρτίου - Ιωάννης Γεωργιάδης, 86, Έλληνας Ολυμπιονίκης (1896, χρυσό και 1906 χρυσό και αργυρό στην Μεσοολυμπιάδα) της ξιφασκίας.

## Απρίλιος

* 20 Απριλίου - Πολ Φορτ, 88, Γάλλος ποιητής.
* 24 Απριλίου - Μαξ φον Λάουε, 80, Γερμανός φυσικός.
* 25 Απριλίου - Χόουπ Έμερσον, 62, Αμερικανίδα ηθοποιός.

## Μάιος

* 6 Μαΐου - Βερν Μπίκφορντ,39, Αμερικανός παίκτης του μπέιζμπολ.
* 30 Μαΐου - Μπόρις Πάστερνακ, 70, Ρώσος ποιητής και συγγραφέας.

## Ιούνιος

* 6 Ιουνίου - Χρήστος Μάντικας, 58, Έλληνας πρωταθλητής του στίβου.

## Ιούλιος

* 15 Ιουλίου - Λόρενς Τίμπετ, 63, Αμερικανός ηθοποιός και τραγουδιστής.

## Αύγουστος

* 7 Αυγούστου - Λουίς Φίρπο, 65, Αργεντινός πυγμάχος.
* 16 Αυγούστου - Έρολ Χόουλμς, 54, Βρετανός παίκτης του κρίκετ .

## Σεπτέμβριος

* 8 Σεπτεμβρίου - Φερόζε Γκάντι, 48, Ινδός πολιτικός.

## Οκτώβριος

## Νοέμβριος

* 2 Νοεμβρίου - Δημήτρης Μητρόπουλος, 64, Έλληνας διευθυντής ορχήστρας.
* 5 Νοεμβρίου - Τζόνι Χόρτον, 35, Αμερικανός μουσικός της κάντρι.
* 16 Νοεμβρίου - Κλαρκ Γκέιμπλ, 59, Αμερικανός ηθοποιός .

## Δεκέμβριος

* 13 Δεκεμβρίου - Άιζακ Φουτ, 80, Βρετανός πολιτικός.
# Ενισχυτική μάθηση

Η **ενισχυτική μάθηση(reinforcement learning)* στην επιστήμη των υπολογιστών είναι ένας γενικός όρος που έχει δοθεί σε μια οικογένεια τεχνικών στις οποίες το σύστημα μάθησης προσπαθεί να μάθει μέσα από την άμεση αλληλεπίδραση με το περιβάλλον. Εφαρμόζεται στον έλεγχο κίνησης ρομπότ, στη βελτιστοποίηση εργασιών σε εργοστάσια, στη μάθηση επιτραπέζιων παιχνιδιών, κτλ. Η έννοια της ενισχυτικής μάθησης είναι εμπνευσμένη από τα αντίστοιχα ανάλογα της μάθησης με επιβράβευση και τιμωρία που συναντώνται ως μοντέλα μάθησης των έμβιων όντων. Σκοπός του συστήματος μάθησης είναι να μεγιστοποιήσει μια συνάρτηση του αριθμητικού σήματος *ενίσχυσης* (ανταμοιβή), για παράδειγμα την αναμενόμενη τιμή του σήματος ενίσχυσης στο επόμενο βήμα. Το σύστημα δεν καθοδηγείται από κάποιον εξωτερικό επιβλέποντα για το ποια ενέργεια θα πρέπει να ακολουθήσει αλλά πρέπει να ανακαλύψει μόνο του ποιες ενέργειες είναι αυτές που θα του αποφέρουν το μεγαλύτερο κέρδος. O αριτο ειναι καθυστερημενος και ομοφυλοφυλοσ

## Βιβλιογραφία

* Βλαχάβας, Ιωάννης· Κεφάλας, Πέτρος· Βασιλειάδης, Νικόλαος· Κόκκορας, Φώτης· Σακελλαρίου, Ηλίας (Φεβρουάριος 2006). *Τεχνητή Νοημοσύνη* (3η έκδοση). Εκδόσεις Πανεπιστημίου Μακεδονίας.
# Γραμμή Κάρζον

Χάρτης της γραμμής Κάρζον
Η ιστορία της **Γραμμής Κάρζον**, με μικρές παραλλαγές, ανάγεται στην περίοδο μετά την Α΄ Παγκοσμίου Πολέμου. Τα όρια της γραμμής σχεδιάστηκαν από το Ανώτατο πολεμικό Συμβούλιο ως η διαχωριστική γραμμή μεταξύ δύο νέων εθνών: της Δεύτερης πολωνικής Δημοκρατία και της Σοβιετικής Ένωσης. Η πρόταση ήταν του βρετανού υπουργού εξωτερικών Τζορτζ Κέρζον, ενώ η γραμμή επρόκειτο να χρησιμεύσει ως διπλωματική βάση για τη μελλοντική συμφωνία των συνόρων, αλλά αυτή δεν υλοποιήθηκε ποτέ διότι ο πόλεμος συνεχιζόταν.

Η γραμμή έγινε γεωπολιτικός παράγοντας μείζονος σημασίας κατά τον Β΄ ΠΠ. Ο Αδόλφος Χίτλερ εισέβαλε στην Πολωνία την 1 Σεπτεμβρίου και σε 1 εβδομάδα έφτασε στα όρια της Γραμμής Κάρζον. Αφού ο πολωνικός στρατός ηττήθηκε και η πολωνική κυβέρνηση εγκατέλειψε την χώρα στις 16 Σεπτεμβρίου, την επομένη (17 Σεπτεμβρίου) η ΕΣΣΔ εισέβαλε στην ανατολική Πολωνία. Ο Κόκκινος Στρατός σταμάτησε στην γραμμή Κάρζον, η οποία αναγνωρίστηκε σε διεθνές επίπεδο το 1919 ως το ανατολικό σύνορο της Πολωνίας. Οι δυτικές δυνάμεις ξεκίνησαν τις διαπραγματεύσεις με την Σοβιετική Ένωση μετά την επιχείριση Μπαρμπαρόσα. Μέχρι τη διάσκεψη της Τεχεράνης, οι Σύμμαχοι δεν συμφωνούσαν ότι το σύνορο της Πολωνίας πρέπει να παραμείνει το ίδιο με τη γραμμή που χαράχτηκε το 1939, αλλά η θέση του Τσώρτσιλ άλλαξε μετά τη νίκη των Σοβιετικών στην μάχη του Κουρσκ.

Μετά από ιδιωτική συμφωνία στην διάσκεψη της Τεχεράνης (η οποία επιβεβαιώθηκε στην διάσκεψη της Γιάλτα), οι επικεφαλείς των συμμάχων Φραγκλίνος Ρούζβελτ, Ουίνστον Τσώρτσιλ και Ιωσήφ Στάλιν εξέδωσαν δήλωση που επιβεβαίωνε την γραμμή Κάρζον με μικρές παραλλαγές 5-8 χιλιομέτρων. Έτσι το νέο πολωνοσοβιετικό σύνορο έγινε η γραμμή Κάρζον. Όταν ο Τσώρτσιλ πρότεινε την προσθήκη τμημάτων της ανατολικής Γαλικίας (συμπεριλαμβανομένου του Λβιβ) στην Πολωνία, ο Στάλιν αρνήθηκε λέγοντας ότι η ΕΣΣΔ δεν μπορούσε να ζητήσει λιγότερα εδάφη για εκείνη σε σχέση με αυτά που είχε επανεπιβεβαιώσει η βρετανική κυβέρνηση αρκετές φορές. Η Πολωνία αποζημιώθηκε με την ενσωμάτωση τμημάτων της Γερμανίας (γνωστές ως Ανακτημένες Επικράτειες). Σήμερα, τα σημερινά σύνορα της Πολωνίας με τη Λευκορωσία και την Ουκρανία είναι μια προσέγγιση της γραμμής Κάρζον.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Γραμμή Κάρζον στο Wikimedia Commons
# Σουχούμι

| Σουχούμι სოხუმი / Аҟəа |
| --- |
|  |
|

|  |  |
| --- | --- |
|  Σφραγίδα |  Έμβλημα |

 |
| Σουχούμι
43°0′13″N 41°1′9″E |
|  |
| Χώρα | Γεωργία (de jure) Αμπχαζία (de facto) |
| Διοικητική υπαγωγή | Δήμος Σουχούμι |
|  • Μέλος του/της | International Black Sea Club |
| Έκταση | 27 km² |
| Υψόμετρο | 20 μέτρα |
| Πληθυσμός | 64.441 (2015) |
| Ταχ. κωδ. | 384900 και 6600 |
| Ζώνη ώρας | UTC+03:00 ώρα Μόσχας |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Σουχούμι** ή **Σοχούμι** (αρχ. **Διοσκουριάς**, **Σεβαστόπολις**; γεωργ: *სოხუმი* ρωσ: *Сухум(и)*) ή **Ακουά** (αμπχ. *Аҟəа*) είναι πρωτεύουσα της Αμπχαζίας, η οποία σύμφωνα με το γεωργιανό και το διεθνές δίκαιο είναι Αυτόνομη Δημοκρατία της Αμπχαζίας εντός της Γεωργίας. Η Διοσκουριάς ήταν παραλιακή αρχαία αποικία των Μιλησίων που ανέπτυξαν έντονη εμπορική δραστηριότητα στην περιοχή. Στους Βυζαντινούς χρόνους η πόλη και το λιμάνι της αναφέρονταν ως Σεβαστούπολη.

Κατά τους μεσαιωνικούς χρόνους, η πόλη γνώρισε διαδοχικές περιόδους ακμής και παρακμής, περνώντας υπό τον έλεγχο διαφόρων δυνάμεων της περιοχής. Τον 13ο αιώνα περιήλθε στη σφαίρα επιρροής του Βασιλείου της Γεωργίας, ενώ αργότερα εγκαταστάθηκαν εκεί έμποροι από τη Γένοβα, οι οποίοι ενίσχυσαν το εμπόριο στη Μαύρη Θάλασσα.

Τον 16ο αιώνα, η πόλη καταλήφθηκε από την Οθωμανική Αυτοκρατορία και μετονομάστηκε σε Σοχούμ-Καλέ, λειτουργώντας ως σημαντικό φρούριο και λιμάνι. Στις αρχές του 19ου αιώνα, κατά τη διάρκεια των ρωσοτουρκικών πολέμων, η περιοχή προσαρτήθηκε στη Ρωσική Αυτοκρατορία.

Κατά τον 20ό αιώνα, το Σουχούμι αποτέλεσε μέρος της Σοβιετικής Ένωσης ως τμήμα της Γεωργιανής Σοβιετικής Σοσιαλιστικής Δημοκρατίας. Μετά τη διάλυση της Σοβιετικής Ένωσης και τον πόλεμο της Αμπχαζίας (1992–1993), η πόλη έγινε το διοικητικό κέντρο της de facto ανεξάρτητης Αμπχαζίας, με περιορισμένη διεθνή αναγνώριση μέχρι σήμερα.

## Δημογραφικά στοιχεία

Τo 2011 ο πληθυσμός της πόλης ήταν 62.914 κάτοικοι.

* Αμπχάζιοι: 67,3% (42.342)
* Ρώσοι: 14,8% (9.288)
* Αρμένιοι: 9,8% (6.192)
* Γεωργιανοί: 2,8% (1.755)
* Ουκρανοί: 1,1% (697)
* Έλληνες: 1,0% (645)

## Εξωτερικοί Σύνδεσμοι

* Επίσημη ιστοσελίδα του Σουχούμ
* Διοσκουριάς / Σεβαστόπολις

## Παραπομπές
# Τζαμάλ αλ-Ντιν αλ-Αφγάνι

| Τζαμάλ αλ-Ντιν αλ-Αφγάνι |
| --- |
|  |
| Γενικές πληροφορίες |
| Όνομα στη μητρική γλώσσα | جمال الدين الحسيني الأفغاني (Αραβικά)  |
| Γέννηση | 1838 ή 1839 Ασανταμπάντ |
| Θάνατος | 9  Μαρτίου 1897 Κωνσταντινούπολη |
| Αιτία θανάτου | jaw cancer |
| Συνθήκες θανάτου | φυσικά αίτια |
| Τόπος ταφής | Καμπούλ |
| Χώρα πολιτογράφησης | Αφγανιστάν |
| Θρησκεία | Ισλάμ |
| Εκπαίδευση και γλώσσες |
| Ομιλούμενες γλώσσες | τουρκικά Αραβικά Παστού Ντάρι περσικά |
| Πληροφορίες ασχολίας |
| Ιδιότητα | θεολόγος journal editor δημοσιογράφος πολιτικός |
|  Σχετικά πολυμέσα |
|

Ο **Τζαμάλ αλ-Ντιν αλ-Αφγάνι** (1838 – 9 Μαρτίου 1897), γνωστός και ως Ασανταμπάντι και Ιστανμπούλι, ήταν Ισλαμιστής πολιτικός ακτιβιστής και ιδεολόγος. Ο αλ-Αφγάνι ήταν αντίθετος στην ξένη κατοχή των μουσουλμανικών εδαφών. Θεωρούσε πως το βασικό πρόβλημα βρισκόταν στην έλλειψη ενότητας ανάμεσα στους μουσουλμάνους και αποκαλείται συχνά ο πατέρας του παν-ισλαμισμού.

Δραστηριοποιήθηκε έντονα σε πολλές χώρες. Στην Αίγυπτο υπήρξε μέντορας πολλών διανοητών που μετέπειτα αναδείχθηκαν σε σημαντικές πολιτικές προσωπικότητες, ανάμεσά τους ο Μοχάμεντ Άμπντου.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Τζαμάλ αλ-Ντιν αλ-Αφγάνι στο Wikimedia Commons
# Πυρκαγιά του Λος Άντζελες (2025)

Άποψη της πυρκαγιάς βορειοανατολικά του Σαν Φερνάρντο στις 7 Ιανουαρίου
Από τις 7 Ιανουαρίου 2025, έχουν ξεσπάσει διάφορα πύρινα μέτωπα στη μητροπολιτική περιοχή του Λος Άντζελες και τις γύρω περιοχές. Οι πυρκαγιές έχουν ενισχυθεί από την πολύ χαμηλή υγρασία, τις ξηρές συνθήκες και τους ισχυρούς ανέμους που σε ορισμένα σημεία έχουν φθάσει τα 160 km/h. Στις 11 Ιανουαρίου, οι πυρκαγιές είχαν προκαλέσει έντεκα θύματα, ανάγκασαν σχεδόν 180.000 ανθρώπους να εκκενώσουν τις οικίες τους και κατέστρεψαν ή περισσότερες από 13.400 κατοικίες.

Σύμφωνα με την Υπηρεσία Προστασίας Δασών της Καλιφόρνιας απο την αρχή του έτους μέχρι τις 11 Ιανουαρίου συνολικά υπήρχαν 101 ενεργά μέτωπα ξεπερνώντας τον μέσο όρο εκδήλωσης πυρκαγιών της τελευταίας πενταετίας σχεδόν στο διπλάσιο. Μέχρι εκείνη την ημέρα, συνολικά 155.000 στρέμματα έγιναν στάχτη.

## Προειδοποιήσεις

Πριν ακόμη ξεκινήσουν οι πυρκαγιές, οι μετεωρολόγοι και οι αρχές προειδοποίησαν για εξαιρετικά επικίνδυνες καιρικές συνθήκες λόγω της ξεραμένης βλάστησης και των ανέμων Σάντα Άνα. Στις 7 Ιανουαρίου 2025 οι μετεωρολόγοι εξέδωσαν προειδοποιήσεις για «απειλητικούς και καταστροφικούς ανέμους» σε συνδυασμό με ξηρό αέρα που θα οδηγούσαν σε ημέρες κρίσιμων καιρικών συνθηκών στη Νότια Καλιφόρνια, αποκαλώντας το «χειρότερο δυνατό σενάριο πυρκαγιάς». Προειδοποιήσεις σε κόκκινο επίπεδο για «εξαιρετικά επικίνδυνες συνθήκες» εκδόθηκαν για τμήματα των κομητειών Βεντούρα, Λος Άντζελες και Όραντζ, ένα επίπεδο προειδοποίησης που είχε χρησιμοποιηθεί προηγουμένως μόνο δύο φορές το 2020 και την τρέχουσα περίοδο πυρκαγιάς 2024-25. Όσον αφορά τις ταχύτητες του ανέμου, εκτιμήθηκε ότι θα μπορούσαν να φτάσουν σε ριπές πάνω από 100 μίλια την ώρα στα βουνά, καθώς οι μετεωρολόγοι προέβλεψαν τους πιο καταστροφικούς ανέμους της Σάντα Άνα από το 2011 και προειδοποίησαν για πτώση δέντρων και πυλώνων ηλεκτροδότησης. Οι προμηθευτές ηλεκτρικής ενέργειας ανακοίνωσαν ότι, από τις 7 Ιανουαρίου 2025, θα μπορούσαν να διακόψουν την παροχή ρεύματος σε πιθανώς περίπου 450.000 νοικοκυριά ως προληπτικό μέτρο εάν χρειαστεί.

## Παραπομπές
# Μαίρη Πίκφορντ

| Μαίρη Πίκφορντ |
| --- |
|  |
| Όνομα στη μητρική γλώσσα | Mary Pickford (Αγγλικά)  |
| Ψευδώνυμο | Mary Pickford |
| Γέννηση | 8  Απριλίου 1892 Τορόντο |
| Θάνατος | 29  Μαΐου 1979 Σάντα Μόνικα |
| Αιτία θανάτου | εγκεφαλικό επεισόδιο |
| Συνθήκες θανάτου | φυσικά αίτια |
| Τόπος ταφής | Φόρεστ Λόουν Μεμόριαλ Παρκ |
| Κατοικία | Τορόντο Pickfair (1920–1979) |
| Χώρα πολιτογράφησης | Καναδάς |
| Ιδιότητα | παραγωγός ταινιών, ηθοποιός ταινιών, σκηνοθέτης κινηματογράφου, σεναριογράφος, συγγραφέας, ηθοποιός θεάτρου, ηθοποιός, παραγωγός, επιχειρηματίας, σκηνοθέτης και σεναριογράφος κινηματογραφικών ταινιών |
| Σύζυγος | Όουεν Μουρ (1911–1920), Ντάγκλας Φέρμπανκς (1920–1936) και Τσάρλς Ρότζερς (1937–1979) |
| Γονείς | Τζον Τσαρλς Σμιθ και Σαρλότ Χένεσι |
| Αδέλφια | Τζακ Πίκφορντ Λότι Πίκφορντ Όλιβ Τόμας |
| Βραβεύσεις | Όσκαρ Α΄ Γυναικείου Ρόλου (3  Απριλίου 1930), Τιμητικό Όσκαρ (1975), Λεωφόρος της Δόξας στον Καναδά (1999) και Αστέρι στη Λεωφόρο της Δόξας του Χόλιγουντ |
| Υπογραφή |
|  |
|  Σχετικά πολυμέσα |
|

Η **Μαίρη Πίκφορντ** (*Mary Pickford*, 8 Απριλίου 1892 - 29 Μαΐου 1979) ήταν Καναδή ηθοποιός, σκηνοθέτης και παραγωγός.

Βραβεύτηκε με Όσκαρ Γυναικείας Ερμηνείας για την πρώτη ομιλούσα ταινία της, του 1929 *Η Κοκέτα (Coquette)*. Η Πίκφορντ υπήρξε επίσης συνιδρύτρια της εταιρίας παραγωγής ταινιών *United Artists* καθώς κι ένα από τα 36 ιδρυτικά μέλη της Αμερικανικής Ακαδημίας Κινηματογραφικών Τεχνών και Επιστημών. Ως ηθοποιός ήταν μια από τις μεγαλύτερες σταρ του βωβού κινηματογράφου και στα χρόνια της δόξας της ήταν γνωστή ως *Η Αγαπημένη της Αμερικής* ως *Μικρή Μαίρη* ή ως *Το κορίτσι με τις χρυσές μπούκλες*. Σημαντικότερες ταινίες της Πίκφορντ ήταν οι *Rebecca of Sunnybrook Farm, 1917*, *Stella Maris, 1918*, *Μικρός Λόρδος (Little Lord Fauntleroy, 1921)*, *Μπεν Χουρ (Ben-Hur: A Tale of the Christ, 1925)* και *My Best Friend, 1927*.

Αποτέλεσε μια από τις πρωτοπόρους ηθοποιούς της πρώιμης περιόδου του Χόλιγουντ και είχε τεράστια επιρροή, όσον αφορά την υποκριτική μπροστά από τον κινηματογραφικό φακό, για τις γενιές που ακολούθησαν. Παραμένει μέχρι και τις μέρες μας μια από τις σημαντικότερες ερμηνεύτριες και παραγωγούς της περιόδου του βωβού κινηματογράφου και οι όροι σύμβασης που έθετε στους παραγωγούς με τους οποίους συνεργαζόταν ήταν καίριοι για τη διαμόρφωση της κινηματογραφικής βιομηχανίας του Χόλιγουντ τα χρόνια που ακολούθησαν. Λόγω της τεράστιας προσφοράς της στον Αμερικανικό Κινηματογράφο, το Αμερικανικό Ινστιτούτο Κινηματογράφου την κατέταξε στην 24η θέση στη λίστα με τις μεγαλύτερες σταρ όλων των εποχών.

## Παραπομπές

## Εξωτερικοί σύνδεσμοι

* Μαίρη Πίκφορντ Αρχειοθετήθηκε 2016-03-04 στο Wayback Machine., σελίδα στον ιστότοπο Cine.gr (Ελληνικά).
# Paramount Pictures

Paramount Pictures Corporation|  |
|  |
| Νομική μορφή | Θυγατρική εταιρία της Viacom |
| Κλάδος | Κινηματογράφος |
| Ίδρυση | 1912 |
| Ιδρυτής | Αδόλφος Ζουκόρ Τζέσε Λουίς Λάσκι Γουίλιαμ Χόντκισον |
| Έδρα | Χόλυγουντ, Λός Άντζελες, Καλιφόρνια, Ηνωμένες Πολιτείες, Ηνωμένες Πολιτείες Αμερικής |
| Σημαντικά πρόσωπα | Μπραντ Γκρεΐ, Πρόεδρος Ρομπ Μουρ, Αντιπρόεδρος |
| Προϊόντα/ Υπηρεσίες | Κινηματογραφικές ταινίες, Τηλεοπτικές ταινίες |
| Προϊόντα | ταινία |
| Ιδιοκτήτης | Viacom |
| Μητρική | Paramount Global, Viacom, Viacom και Paramount Skydance |
| Τμήματα | Paramount Home Media Distribution Insurge Pictures Paramount Famous Productions Paramount Vantage Paramount Animation Paramount Television Melange Pictures, LLC MTV Ταινίες Nickelodeon Movies Comedy Central Films |
| Θυγατρικές | Famous Players-Lasky |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Ο καλλιτέχνης Dario Campanile στέκεται μπροστά στο έργο τέχνης που δημιούργησε για την Paramount Studios για την 75η επέτειο τους λογότυπο-ανασχεδιασμό. Η ζωγραφική χρησιμοποιήθηκε ως πηγή για τα επόμενα animation λογότυπο. Το πρωτότυπο εκτίθεται στο Paramount Studios.
Η **Paramount Pictures** είναι μεγάλη αμερικανική εταιρεία παραγωγής κινηματογραφικών ταινιών. Είχε επίσης υπό την κατοχή της την κινηματογραφική εταιρεία Paramount Vantage, την οποία χρηματοδοτούσε με σκοπό την εξαγωγή "ποιοτικά αναβαθμισμένων" ταινιών (σε σχέση με τις πιο εμπορικές ταινίες που έχει αναλάβει η Paramount).

Το στούντιο έχει γυρίσει και έχει διανείμει μερικές από τις εμβληματικότερες ταινίες ανά τα χρονικά όπως τις *Σταρ Τρεκ*, τις πρώτες τέσσερις ταινίες *Ιντιάνα Τζόουνς*, *Top Gun*, *Transformers* και *Επικίνδυνη Αποστολή*.

Η Paramount Pictures ανήκει από τις 7 Αυγούστου 2025 στην εταιρία Paramount Skydance, η οποία σχηματίστηκε από την ένωση των Paramount Global, National Amusements και Skydance Media από τον Ντέιβιντ Έλισον.

## Εξωτερικοί σύνδεσμοι

* Επίσημος ιστότοπος